《沁园春·大道玄微》
元代·侯善渊

大道玄微，亘古常存，依旧俨然。自心迷不悟，沉沦生死，回头改自，贩骨如山。今日方知，本来模样，弃假还真物外观。离生灭，顿无馀真性，出入泥丸。眉间舞弄金蝉。任飞去飞来透玉环。采日魂月魄，收归鼎运，周天火侯，锻炼成丹。点化形神无衰老，渐返壮还童永注颜。功成日，向彩云深处，稳跨祥鸾。